अगर आप कि‍सी टेलीमार्केटिंग करने वाले से क्रेडि‍ट कार्ड बनवाने के लि‍ए बात कर रहे हैं तो सबसे पहले उन आॅफर्स पर ध्‍यान दें जो कि‍ वह आपको देने की बात कर रहा है। कई बार ग्राहक ऑफर को पूरी तरह से समझ नहीं पाते और कार्ड ले लेते हैं। जबकि‍ बाद में पता चलता है कि‍ जो ऑफर दि‍या गया है वह आपकी फाइनेंशि‍यल प्‍लानि‍ंग और लाइफस्‍टाइल से मेल ही नहीं खाता। इसके अलावा एक बात जो सबसे ज्‍यादा कही जाती है वह है कि‍ कार्ड पूरी तरह चार्ज फ्री है। यानी उसकी एन्‍युअल फीस जीरो है। अगर टेलीमार्केटिंग करने वाला शख्‍स यह बात कहता है तो उससे इसका प्रूफ जरूर मांगे और ऑफर की लि‍खि‍त कॉपी भी लें। क्‍योंकि‍ वो सि‍र्फ ऐसा कहकर आपको लालच देते हैं। जबकि‍ बाद में स्‍टेटमेंट के साथ चार्ज लगकर आता है। ऐसे में यह जरूरी है कि‍ आप ऑफर का प्रूफ लि‍खि‍त में मांगे।